**יערה זקס** PC MP (באנגלית: **Ya'ara Saks**; נולדה ב-9 במרץ 1973) היא פוליטיקאית קנדית ממוצא ישראלי המכהנת כשרה לבריאות הנפש ולמניעת התמכרויות וכן כשרה במשרד הבריאות. היא נבחרה לבית הנבחרים של קנדה בבחירות ביניים ב-2020. זקס היא השרה הישראלית הראשונה בקנדה.

פוליטיקה קנדית
--------------

זקס נכנסה לפרלמנט כנציגת המפלגה הליברלית של קנדה לאחר שזכתה בבחירות המשנה הפדרליות של מרכז יורק ב-26 באוקטובר 2020, לאחר התפטרותו של הנציג הקודם.

עם השבעתה כחברה בבית הנבחרים של קנדה, עלה מספר חברות הפרלמנט בקנדה ל-100, והן מהוות 30% מחברי הפרלמנט. זהו השיעור הגבוה ביותר של נשים בפרלמנט הקנדי מאז הווסדו.

בדצמבר 2021 מונתה זקס למזכירה פרלמנטרית של שר המשפחות, הילדים והפיתוח החברתי.

בפברואר 2022, כשדיברה בבית הנבחרים על אישור "חוק חירום" בתגובה למחאת "שיירת החירות", טענה זקס כי "צְפו֗ר צְפו֗ר" ("honk honk" באנגלית), ביטוי ששימש את תומכי השיירה בהתייחסות לצופרי המשאיות, מייצג "ראשי תיבות של הייל היטלר", טענה שנתמכת על ידי פעילת אנטיפה ו-Urban Dictionary.

ביולי 2023 מונתה לשרה לבריאות הנפש והתמכרויות ולשרה במשרד הבריאות.

בראיון לרשת ב' ב-2024 ציינה שהקשרים בין קנדה לישראל אינם דיפלומטיים בלבד, הם קשרי חברות ושותפות, ומאז השבעה באוקטובר 2023 יש פגישות קבועות עם השגריר הישראלי כדי לוודא שהתקשורת זורמת והצרכים מובנים.

עמדתה בנושא ישראל
-----------------

זקס מתחה ביקורת חריפה על מדיניות ממשלת נתניהו ביחסה לאזרחי ישראל הערבים ועל חוק הלאום, והביעה את החשש שהוא מוביל את ישראל להיות "גזענית ביותר כלפי המיעוטים שלה ו... לא לראות את עצמה כאור ומקלט או בית עתידי למבקשי מקלט הנמלטים ממלחמה", וכן ביקרה את הרפורמה המשפטית בישראל.

למרות חילוקי הדעות בינה לבין ממשלת הליכוד, זקס הצהירה כי היא "ציונית לא מתנצלת המאמינה בלהט במדינת ישראל" וכי היא מגנה את תנועת ה-BDS (חרם, הרחקה וסנקציות נגד ישראל), ומחשיבה אותה כאנטישמיות. היא אינה רואה סתירה בין היות ישראל מדינה יהודית להיותה מדינה דמוקרטית המגינה על כל אזרחיה, יהודים כערבים. מצטטת ממגילת העצמאות: "בלי הבדל דת גזע ומין". זקס אינה רואה בערבים את אויבי מדינת ישראל אלא מאמינה כי האויבים הם חמאס וחזבאללה.

ביוגרפיה
--------

לזקס אזרחות כפולה, קנדית וישראלית. משפחתה עלתה לישראל בשנות ה-30 של המאה העשרים. היא נולדה בטורונטו לאב ישראלי ועלתה לישראל ב-1995 בגלל תחושת ציונות ותקווה לשלום. זקס למדה לתואר ראשון באוניברסיטת מקגיל, ולאחר מכן השלימה את התואר השני ביחסים בינלאומיים ודיפלומטיה באוניברסיטה העברית בירושלים. חזרה לקנדה ב-2006. לפני שנכנסה לפוליטיקה, זקס הייתה הבעלים של סטודיו ליוגה במרכז יורק (בקצה הצפוני של טורונטו) והייתה המנהלת של Trauma Practice for Healthy Communities, ארגון צדקה המתמקד בבריאות הנפש.

זקס דוברת אנגלית, עברית וערבית.

נשואה לישראלי דתי ולהם שתי בנות הלומדות בבית ספר יהודי אורתודוקסי.

קישורים חיצוניים
----------------

ויקישיתוף מדיה וקבצים בנושא **יערה זקס** בוויקישיתוף
* ביוגרפיה של יערה זקס, אתר הפרלמנט הקנדי

הערות שוליים
------------

1. 1 2  לימור שמואל פרידמן, השרה הישראלית הראשונה בקנדה על התגברות האנטישמיות: "זה מחריד", באתר כאן – תאגיד השידור הישראלי, 18 בפברואר 2024
2. 1 2  Muriel Draaisma, Federal Liberals hold on to Toronto Centre, York Centre in byelections, CBC.com, ‏October 27, 2020
3. 1 2 3 4 5 6 7 8  Ya'ara Saks, canmps.com, דף רשמי של ממשלת קנדה (באנגלית)
4. 1 2  Canada Has Hit A Historic Milestone In Female Political Representation, HuffPost, ‏2020-10-31 (באנגלית)
5. ↑  "Prime Minister welcomes new parliamentary secretaries". *Prime Minister of Canada* (באנגלית). 3 בדצמבר 2021. נבדק ב-1 באוגוסט 2023. `{{cite web}}`:  (עזרה)
6. ↑  "Toronto MP thinks a Freedom Convoy term is call for Hitler". *National Post* (באנגלית). 2022-02-22. נבדק ב-2024-03-16.
7. ↑  Nerozzi, Timothy (2022-02-22). "Canadian MP claims 'honk honk' is code for 'heil Hitler'". *Fox News* (באנגלית). נבדק ב-2022-03-09.
8. ↑  "Prime Minister announces changes to the Ministry". *Prime Minister of Canada* (באנגלית). 26 ביולי 2023. נבדק ב-16 במרץ 2024. `{{cite web}}`:  (עזרה)
9. 1 2 3 4 5 6 7 8 9  Saks, Ya'ara (12 בספטמבר 2019). "On September 17th I'm Electing to Take Israel Off the Mantel to Teach My Kids Another Way". *Confessions of a Backbench Mom*. נבדק ב-16 במרץ 2024. `{{cite web}}`:  (עזרה)
10. ↑  THE CANADIAN PRESS (2023-05-17). "MPs debate how to challenge Israel's judicial reform and push for regional peace". *The Globe and Mail* (באנגלית). נבדק ב-2024-03-17.
11. 1 2  The Honourable Ya’ara Saks, Prime Minister of Canada, דף רשמי של ממשלת קנדה, ‏2023-07-25 (באנגלית)